stanford-oval/wikipedia huggingface dataset:
เปลื้อง ณ นคร
ประวัติ

เปลื้อง ณ นคร เกิดเมื่อวันที่ 4 กันยายน พ.ศ. 2452 ที่อำเภอพนางตุง(ปัจจุบันคือ อำเภอควนขนุน) จังหวัดพัทลุง เป็นบุตรชายคนโตของขุนเทพภักดี (เล็ก ณ นคร) กับนางเทพ  ภักดี(ยกฮิ่น ขุนทะโร) มีน้องร่วมบิดามารดา 5 คน ได้แก่
นายประยูร ณ นคร
นายสมนึก ณ นคร
นางประดับ สุภาไชยกิจ
นางสาวประจวบ ณ นคร
นางประนอม วิเศษกุล
เริ่มเรียนหนังสือที่วัดล่าง พอขึ้นชั้นประถมปีที่ 3 บิดาส่งให้ไปอยู่กับป้าที่จังหวัดนครศรีธรรมราช เข้าเรียนต่อที่วัดท่ามอญ จนจบประโยคประถมปีที่ 3 แล้วไปเรียนต่อที่โรงเรียนประจําจังหวัดนครศรีธรรมราช “เบญจมราชูทิศ” จนถึงชั้นมัธยมปีที่ 2 จึงได้มาเรียนต่อที่โรงเรียนมัธยมวัดเทพศิรินทร์(ปัจจุบันคือโรงเรียนเทพศิรินทร์) โดยอาศัยอยู่กับพลเอกเจ้าพระยาบดินทรเดชานุชิต (แย้ม ณ นคร) ผู้มีศักดิ์เป็นลุง จนจบชั้นมัธยมปีที่ 8 เมื่อ พ.ศ. 2469 จึงเข้าศึกษาต่อใน คณะอักษรศาสตร์ จุฬาลงกรณ์มหาวิทยาลัย ได้ประกาศนียบัตรประโยคครูมัธยม (ป.ม.) เป็นรุ่นแรก เมื่อ พ.ศ. 2473
เปลื้อง ณ นคร ถึงแก่กรรมเมื่อวันที่ 25 ตุลาคม พ.ศ. 2541 สิริอายุ 89 ปี
การทำงาน

เปลื้อง ณ นคร รับราชการกระทรวงธรรมการรุ่นเดียวกับ สด กูรมะโรหิต และศักดิ์เกษม หุตาคม มีผลงานเขียนเรื่องอ่านเล่น สารคดี เรียงความ รวมถึงงานแปลเป็นจำนวนมาก โดยใช้นามปากกา "นายตำรา ณ เมืองใต้" ส่วนงานเขียนด้านวิชาการ จะใช้ชื่อจริง หรือนามปากกา "ป. ณ นคร"
ผลงานที่มีชื่อเสียงที่สุดของ เปลื้อง ณ นคร คือ ปทานุกรมนักเรียน และพจนานุกรมฉบับ เปลื้อง ณ นคร (ตีพิมพ์โดยสำนักพิมพ์ไทยวัฒนาพานิช) หนังสือชุด "เล่าเรื่อง" (เล่าเรื่องขุนช้างขุนแผน เล่าเรื่องพระอภัยมณี ฯลฯ) (เป็นผลงานเขียนร่วมกับสง่า กาญจนาคพันธุ์)  นวนิยายแปล เช่นเรื่อง เดอะก็อดฟาเธอร์, โลลิตา, ราชาปารีส, หญิงกรุงโรม, ราชบังลังก์รุสเซีย (แปลจาก Nicholas and Alexandra ของ Robert K. Massie)
เครื่องราชอิสริยาภรณ์

พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2497 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
แหล่งข้อมูลอื่น

ประวัติ นายตำรา ณ เมืองใต้
100 ปีชาตกาล นายตำรา ณ เมืองใต้ เว็บไซต์ข่าวสด
นางสาวไทย 2562

| นางสาวไทย 2562 |
| --- | --- |
วันที่: 26 กันยายน พ.ศ. 2562
พิธีกร: ปนัดดา วงศ์ผู้ดี อรรณพ กิตติกุล
สถานที่จัด: โรงละครอักษรา คิง เพาเวอร์ คอมเพล็กซ์
ถ่ายทอดทาง: เอ็มคอตเอชดี
เข้าร่วมประกวด: 39 คน
ผ่านเข้ารอบ: 20 คน
ผู้ชนะเลิศ: สิรีธร ลีห์อร่ามวัฒน์  กรุงเทพมหานคร
ขวัญใจช่างภาพ: วรดา ศุภมังคลาชัย  นครปฐม
← 25592563 →
นางสาวไทย 2562 เป็นการประกวดนางสาวไทย จัดมาทั้งหมด 86 ปี ครั้งที่ 51 หลังจากที่ได้มีการงดจัดประกวดเป็นเวลา 2 ปี และเป็นปีแรกที่ดำเนินการจัดการประกวดโดย บริษัท ทีดับเบิลยู เพเจ้นส์ จำกัด โดย ธนวัฒน์ วันสม และณัฐกาญจน์ เสนเนียม (เดิม) ก่อนจะมีการเปลี่ยนมือผู้จัดการประกวดเป็น อดิศร สุดดี ผู้อำนวยการ กองประกวดนางสาวเชียงใหม่ โดยได้รับสิทธิ์การจัดประกวดนางสาวไทยจากบริษัท นาการา จำกัด ซึ่งเป็นบริษัทอันได้รับลิขสิทธิ์นางสาวไทยจากสมาคมนักเรียนเก่าวชิราวุธวิทยาลัย ในพระบรมราชูปถัมภ์ อย่างเป็นทางการเป็นระยะเวลา 5 ปีต่อเนื่อง (ตั้งแต่ปี 2562–2566) โดยจัดประกวดรอบตัดสินในวันที่ 26 กันยายน 2562 ณ โรงละครอักษรา คิง เพาเวอร์ คอมเพล็กซ์ ซึ่งในช่วงสุดท้ายของการประกวด ธนพร ศรีวิราช นางสาวไทย 2559 และอมรา อัศวนนท์ รองนางสาวไทย 2496 เป็นผู้สวมมงกุฏให้กับ สิรีธร ลีห์อร่ามวัฒน์ เป็นนางสาวไทยคนใหม่ และปีนี้ผู้ที่ได้รับตำแหน่งนางสาวไทยจะได้เป็นตัวแทนประเทศไทยในการประกวดนางงามนานาชาติ 2019 ที่ประเทศญี่ปุ่น
การประกวดครั้งนี้มีการเปลี่ยนรูปแบบใหม่ ซึ่งจะมีการทำกิจกรรมการเก็บตัวการประกวด ณ จังหวัดเชียงราย โดยใช้รูปแบบการคัดเลือกตัวแทนจากทั้ง 77 จังหวัดเข้าสู่รอบภูมิภาค แบ่งเป็นภูมิภาคอีสาน เหนือ กลาง ใต้ 4 ภูมิภาคคัดภูมิภาคละ 10 คนรวม 40 คน เข้าสู่การประกวดนางสาวไทย และปีนี้นางสาวไทยจะไม่มีตำแหน่งรองชนะเลิศอันดับ 1 หรือ 2 แต่จะมีตำแหน่งรองชนะเลิศประจำภูมิภาค ซึ่งจะเป็นตำแหน่งที่ทำหน้าที่ทูตวัฒนธรรม ทูตการท่องเที่ยว และทูตพาณิชย์ ตลอดจนกิจกรรมเพื่อสังคมต่างๆ ในแต่ละภูมิภาค
ผลการประกวด > ลำดับ

การประกวดครั้งนี้มีการเปลี่ยนรูปแบบใหม่ โดยคัดเลือกจากผู้เข้าประกวดตัวแทนภูมิภาค แบ่งเป็นภูมิภาคอีสาน เหนือ กลาง ใต้ 4 ภูมิภาคคัดภูมิภาคละ 5 คน เข้าสู่การประกวดนางสาวไทย รอบ 20 คนสุดท้าย และ คัดภูมิภาคละ 2 คน เข้าสู่การประกวดรอบ 8 คนสุดท้าย และในรอบสุดท้าย คัดเลือกรองนางสาวไทยทั้ง 4 ลำดับ จากตัวแทนภูมิภาค ภูมิภาคละ 1 คน และผู้ชนะเลิศ นางสาวไทย 2562
| --- | --- |
ผลการประกวด: ผู้เข้าประกวด
นางสาวไทย 2562:  กรุงเทพมหานคร –  สิรีธร ลีห์อร่ามวัฒน์
รองนางสาวไทย 2562:  สุพรรณบุรี – ริศา พงศ์พฤกษทล (สละตำแหน่ง)
รองนางสาวไทย 2562:  สุโขทัย – สุภางค์ พานทอง
รองนางสาวไทย 2562:  มหาสารคาม –  มนชนิตว์ ช่วยบุญ †
รองนางสาวไทย 2562:  เพชรบุรี –  พรนัชชา อารยะสัจพงษ์
8 คนสุดท้าย:  เชียงราย –  ศุลีพร ดาบุตร  สงขลา – ปุญญาพร ราชฤทธิ์  อุดรธานี – ลักขณา พิมพ์แดง
20 คนสุดท้าย:  เชียงใหม่ –  วธูสิริ ใจกลาง  ชลบุรี –  ฤๅชนก มีแสง  นครปฐม –  วรดา ศุภมังคลาชัย  นครราชสีมา –  ชรินทร์ทิพย์ ฉิมผักแว่น  นครศรีธรรมราช –  ลลิตกาญจน์ พรนิพัทธ์กุล  พังงา –  สุดาภรณ์ วงศาศิริพัฒน์  เพชรบูรณ์ –  ปองทิพย์ธิดา วจิตรสุวรรณ  ระยอง –  ศุทธินี วิเชียรชอย  ศรีสะเกษ – บูชาธรรม อุ่นเรือน  สุราษฎร์ธานี – วริศรา รูปสม  หนองคาย – กชพรรณ ไพฑูรย์  อุทัยธานี – พัชรมัย บุญเลิศกุล
ผลการประกวด > ลำดับการประกาศชื่อ

| 0 | 1 | 2 |
| --- | --- | --- |
|  20 คนสุดท้าย กรุงเทพมหานคร  เชียงราย  นครปฐม  นครราชสีมา  นครศรีธรรมราช  อุทัยธานี  พังงา  สุราษฎร์ธานี  ศรีสะเกษ  เพชรบูรณ์  ชลบุรี  หนองคาย  เพชรบุรี  เชียงใหม่  สุโขทัย  มหาสารคาม  ระยอง  อุดรธานี  สุพรรณบุรี  สงขลา |  8 คนสุดท้าย ภาคเหนือ เชียงราย  สุโขทัย ภาคตะวันออกเฉียงเหนือ มหาสารคาม  อุดรธานี ภาคกลาง กรุงเทพมหานคร  สุพรรณบุรี ภาคใต้ เพชรบุรี  สงขลา |  5 คนสุดท้าย สุโขทัย  กรุงเทพมหานคร  มหาสารคาม  เพชรบุรี  สุพรรณบุรี |
รางวัลตำแหน่งพิเศษ

| --- | --- |
ผลการประกวด: ผู้เข้าประกวด
ขวัญใจช่างภาพสื่อมวลชน:  นครปฐม – วรดา ศุภมังคลาชัย
มิสป๊อปปูล่าโหวต:  สุพรรณบุรี – ริศา พงศ์พฤกษทล
ชุดไทยยอดเยี่ยม:  สงขลา – ปุญญาพร ราชฤทธิ์
ชุดราตรียอดเยี่ยม:  เชียงใหม่ – วธูสิริ ใจกลาง
มิสฮอสพิแทลลิที:  เพชรบุรี – พรนัชชา อารยะสัจพงษ์
มิสเพอร์เฟคบอดี:  นครนายก – ณัฏฐ์ชนานันท์ จันทิม
ผู้เข้าประกวด > ถอนตัว

หมายเลขเดิมคือ หมายเลข 18 ปาลิตา ตั้งใจปอง (มิ้น) นางงามพระนครศรีอยุธยา ได้ถอนตัวเนื่องจากเหตุผลส่วนตัว
การคัดเลือกตัวแทนรอบภูมิภาค

การประกวดครั้งนี้มีการเปลี่ยนรูปแบบใหม่ โดยใช้รูปแบบการคัดเลือกตัวแทนจากทั้ง 77 จังหวัดเข้าสู่รอบภูมิภาค แบ่งเป็นภูมิภาคอีสาน เหนือ กลาง ใต้ 4 ภูมิภาคคัดภูมิภาคละ 10 คนรวม 40 คน เข้าสู่การประกวดนางสาวไทย
เข้ารอบ 40 คนสุดท้ายในการประกวดนางสาวไทย 2562
ถอนตัว
การคัดเลือกตัวแทนรอบภูมิภาค > ภาคเหนือ

ผู้คัดเลือก: ปริศนา กัมพูสิริ นางสาวไทย 2555
รอบตัดสิน นางงามภาคเหนือ: 18 สิงหาคม พ.ศ. 2562
สถานที่: ศูนย์ประชุมนานาชาติคุ้มคำ, เชียงใหม่
| จังหวัด | ผู้เข้าประกวด | ชื่อเล่น | อายุ | ส่วนสูง (ฟุต) | ตำแหน่งในการประกวด | รางวัลพิเศษ |
| --- | --- | --- | --- | --- | --- | --- |
|  กำแพงเพชร | อาภัสรา เหล่าเขตกิจ | มิ้ม | 22 | 1.71 เมตร (5 ฟุต 7 1⁄2 นิ้ว) | ไม่ผ่านเข้ารอบ |  |
|  เชียงราย | ศุลีพร ดาบุตร | ฝาง | 23 | 1.67 เมตร (5 ฟุต 5 1⁄2 นิ้ว) | นางงามภาคเหนือ | นางงามผิวสวย |
|  เชียงใหม่ | วธูสิริ ใจกลาง | คิตตี้ | 26 | 1.70 เมตร (5 ฟุต 7 นิ้ว) | นางงามภาคเหนือ |  |
|  ชัยนาท | อุมาวดี ปิมปา | บีม | 19 | 1.67 เมตร (5 ฟุต 5 1⁄2 นิ้ว) | ไม่ผ่านเข้ารอบ |  |
|  ตาก | กุลปริยา สาระรักษ์ | น้ำเพชร | 19 | 1.70 เมตร (5 ฟุต 7 นิ้ว) | นางงามภาคเหนือ | มิสป๊อปปูล่าโหวต |
|  นครสวรรค์ | พิชยา รอดสถิตย์ | แอนนา | 21 | 1.75 เมตร (5 ฟุต 9 นิ้ว) | นางงามภาคเหนือ |  |
|  น่าน | ปัญญดา คล้ายโพธิ์ทอง  | น่านฟ้า | 20 | 1.69 เมตร (5 ฟุต 6 1⁄2 นิ้ว) | ไม่ผ่านเข้ารอบ |  |
|  พะเยา | สกุณา ปาปวน | นก | 25 | 1.70 เมตร (5 ฟุต 7 นิ้ว) | นางงามภาคเหนือ |  |
|  พิจิตร | กณิชชา ศิริศักดิ์ | กิ๊ง | 27 | 1.70 เมตร (5 ฟุต 7 นิ้ว) | นางงามภาคเหนือ |  |
|  พิษณุโลก | ภัคจีรา เหลือพร้อม | หนูนา | 20 | 1.65 เมตร (5 ฟุต 5 นิ้ว) |  | นางงามผมสวย |
|  เพชรบูรณ์ | ปองทิพย์ธิดา วจิตรสุวรรณ | ลูกปลา | 19 | 1.75 เมตร (5 ฟุต 9 นิ้ว) | นางงามภาคเหนือ |  |
|  แพร่ | วชิราภรณ์ นันทวาศ | แอปเปิ้ล | 23 | 1.68 เมตร (5 ฟุต 6 นิ้ว) | ไม่ผ่านเข้ารอบ |  |
|  แม่ฮ่องสอน | กัญญารัตน์ สายสวาท | ฟ้า | 19 | 1.67 เมตร (5 ฟุต 5 1⁄2 นิ้ว) | ไม่ผ่านเข้ารอบ |  |
|  ลำปาง | ภัทรนันท์ ฟูแสง | มีน | 21 | 1.71 เมตร (5 ฟุต 7 1⁄2 นิ้ว) | ไม่ผ่านเข้ารอบ |  |
|  ลำพูน | ธัญญา เทพวงศ์ | แต้ว | 26 | 1.70 เมตร (5 ฟุต 7 นิ้ว) | ไม่ผ่านเข้ารอบ |  |
|  สุโขทัย | สุภางค์ พานทอง | ไอติม | 27 | 1.75 เมตร (5 ฟุต 9 นิ้ว) | นางงามภาคเหนือ |  |
|  อุทัยธานี | พัชรมัย บุญเลิศกุล | แพรว | 25 | 1.70 เมตร (5 ฟุต 7 นิ้ว) | นางงามภาคเหนือ | นางงามบุคลิกภาพดี |
|  อุตรดิตถ์ | พิชญา ลักษณา | ธันวา | 20 | 1.70 เมตร (5 ฟุต 7 นิ้ว) | นางงามภาคเหนือ |  |
การคัดเลือกตัวแทนรอบภูมิภาค > ภาคตะวันออกเฉียงเหนือ (ภาคอีสาน)

ผู้คัดเลือก: ชลิดา ตันติพิภพ นางสาวไทย 2541
รอบตัดสิน นางงามภาคตะวันออกเฉียงเหนือ (อีสาน): 25 สิงหาคม พ.ศ. 2562
สถานที่: อุดรธานี ฮอลล์ ศูนย์การค้าเซ็นทรัลพลาซา, อุดรธานี
| จังหวัด | ผู้เข้าประกวด | ชื่อเล่น | อายุ | ส่วนสูง (ฟุต) | ตำแหน่งในการประกวด | รางวัลพิเศษ |
| --- | --- | --- | --- | --- | --- | --- |
|  กาฬสินธุ์ | มนัสวี ศรีราชา | พลอย | 20 | 1.70 เมตร (5 ฟุต 7 นิ้ว) | นางงามภาคตะวันออกเฉียงเหนือ |  |
|  ขอนแก่น | พรียา มลนิกรกิจ | บิวตี้ | 25 | 1.65 เมตร (5 ฟุต 5 นิ้ว) | นางงามภาคตะวันออกเฉียงเหนือ |  |
|  ชัยภูมิ | จุติมาพร แกมเงิน | ข้าวโอ็ต | ไม่ทราบข้อมูล | ไม่ทราบข้อมูล | ไม่ผ่านเข้ารอบ |  |
|  นครพนม | อนัญญา รัตนเกษม | กุ๊บกิ๊บ | 26 | 1.67 เมตร (5 ฟุต 5 1⁄2 นิ้ว) | นางงามภาคตะวันออกเฉียงเหนือ |  |
|  นครราชสีมา | ชรินทร์ทิพย์ ฉิมผักแว่น | ไอซ์ | 21 | 1.70 เมตร (5 ฟุต 7 นิ้ว) | นางงามภาคตะวันออกเฉียงเหนือ |  |
|  บึงกาฬ | วาสนา อินโฉมงาม | ลูกวาส | 24 | 1.75 เมตร (5 ฟุต 9 นิ้ว) | ไม่ผ่านเข้ารอบ |  |
|  บุรีรัมย์ | ฤทัยรัตน์ โคตรสาร | ขวัญ | 23 | 1.70 เมตร (5 ฟุต 7 นิ้ว) | นางงามภาคตะวันออกเฉียงเหนือ |  |
|  มหาสารคาม | มนชนิตว์ ช่วยบุญ | น้ำมนต์ | 20 | 1.72 เมตร (5 ฟุต 7 1⁄2 นิ้ว) | นางงามภาคตะวันออกเฉียงเหนือ |  |
|  มุกดาหาร | มณฑกาญน์ ศรีชะนะ | อิง | ไม่ทราบข้อมูล | ไม่ทราบข้อมูล | ไม่ผ่านเข้ารอบ |  |
|  ยโสธร | เปรียบดาว ผลภาษี | ดาว | ไม่ทราบข้อมูล | ไม่ทราบข้อมูล | ไม่ผ่านเข้ารอบ |  |
|  ร้อยเอ็ด | ธนิษฐา อุทิศ | กิ่ง | 20 | 1.71 เมตร (5 ฟุต 7 1⁄2 นิ้ว) | ไม่ผ่านเข้ารอบ |  |
|  เลย | วีริสา สุขสุวัติชัย | มาย | 25 | 1.66 เมตร (5 ฟุต 5 1⁄2 นิ้ว) | ไม่ผ่านเข้ารอบ |  |
|  ศรีสะเกษ | บูชาธรรม อุ่นเรือน | ดินทราย | 25 | 1.67 เมตร (5 ฟุต 5 1⁄2 นิ้ว) | นางงามภาคตะวันออกเฉียงเหนือ | มิสป๊อปปูล่าโหวต |
|  สกลนคร | อารียา แสงสุริยวงศ์ | แฟนต้า | ไม่ทราบข้อมูล | ไม่ทราบข้อมูล | ไม่ผ่านเข้ารอบ |  |
|  สุรินทร์ | เมริกา ชนะกิจชินชน | โมนา | 25 | 1.67 เมตร (5 ฟุต 5 1⁄2 นิ้ว) | ไม่ผ่านเข้ารอบ |  |
|  หนองคาย | กชพรรณ ไพฑูรย์ | แพร | 26 | 1.70 เมตร (5 ฟุต 7 นิ้ว) | นางงามภาคตะวันออกเฉียงเหนือ |  |
|  หนองบัวลำภู | พิมพ์ธนดา สิงห์อานนท์ | น้ำมน | ไม่ทราบข้อมูล | ไม่ทราบข้อมูล | ไม่ผ่านเข้ารอบ |  |
|  อุดรธานี | ลักขณา พิมพ์แดง | อุ๋มอิ๋ม | 26 | 1.71 เมตร (5 ฟุต 7 1⁄2 นิ้ว) | นางงามภาคตะวันออกเฉียงเหนือ |  |
|  อุบลราชธานี | อรฤดี แสนหล้า | หนูเล็ก | 24 | 1.68 เมตร (5 ฟุต 6 นิ้ว) | นางงามภาคตะวันออกเฉียงเหนือ |  |
|  อำนาจเจริญ | ธัญลักษณ์ พุกเจริญ | อิม | 26 | 1.60 เมตร (5 ฟุต 3 นิ้ว) | ไม่ผ่านเข้ารอบ |  |
การคัดเลือกตัวแทนรอบภูมิภาค > ภาคใต้

ผู้คัดเลือก: นนธวรรณ บรามาซ มิสไทยแลนด์เวิลด์ 2557
รอบตัดสิน นางงามภาคใต้: 31 สิงหาคม พ.ศ. 2562
สถานที่: โรงแรมแกรนด์โอลิเวอร์ ด่านนอก, สงขลา
| จังหวัด | ผู้เข้าประกวด | ชื่อเล่น | อายุ | ส่วนสูง (ฟุต) | ตำแหน่งในการประกวด | รางวัลพิเศษ |
| --- | --- | --- | --- | --- | --- | --- |
|  กระบี่ | พรหมภัสสร ศรีจินดามณี | ซาร์ | ไม่ทราบข้อมูล | ไม่ทราบข้อมูล | ไม่ผ่านเข้ารอบ |  |
|  กาญจนบุรี | เบญจณัฏฐ์ อักษรศรี | นุ๊ก | 23 | 1.68 เมตร (5 ฟุต 6 นิ้ว) | ไม่ผ่านเข้ารอบ |  |
|  ชุมพร | ธิดารัตน์ อ่อนเส็ง | มิ่ง | 24 | 1.71 เมตร (5 ฟุต 7 1⁄2 นิ้ว) | ไม่ผ่านเข้ารอบ |  |
|  ตรัง | ธัญชนก กังนิกร | โบว์ | 25 | 1.72 เมตร (5 ฟุต 7 1⁄2 นิ้ว) | นางงามภาคใต้ |  |
|  นครศรีธรรมราช | ลลิตกาญจน์ พรนิพัทธ์กุล | ปิ่น | 26 | 1.70 เมตร (5 ฟุต 7 นิ้ว) | นางงามภาคใต้ |  |
|  นราธิวาส | พรพักตร์ เพ็ชรกลม | น้ำตาล | 23 | 1.67 เมตร (5 ฟุต 5 1⁄2 นิ้ว) | นางงามภาคใต้ |  |
|  ประจวบคีรีขันธ์ | อรทัย อติวัณณากุล | อร | 25 | 1.68 เมตร (5 ฟุต 6 นิ้ว) | ไม่ผ่านเข้ารอบ |  |
|  ปัตตานี | สมฤดี วรรณกลัด | กอบัว | 27 | 1.73 เมตร (5 ฟุต 8 นิ้ว) | นางงามภาคใต้ (ถอนตัว) |  |
|  พังงา | สุดาภรณ์ วงศาศิริพัฒน์ | แอม | 26 | 1.75 เมตร (5 ฟุต 9 นิ้ว) | นางงามภาคใต้ (แทนปัตตานี) |  |
|  พัทลุง | กิติยา ละอายทุกข์ | ทิยา | 26 | 1.75 เมตร (5 ฟุต 9 นิ้ว) | นางงามภาคใต้ |  |
|  เพชรบุรี | พรนัชชา อารยะสัจพงษ์ | น้ำว้า | 22 | 1.72 เมตร (5 ฟุต 7 1⁄2 นิ้ว) | นางงามภาคใต้ |  |
|  ภูเก็ต | อิสริยา นิรัคฆนาภรณ์ | ริยา | 23 | 1.70 (5 ฟุต 7 นิ้ว) | ไม่ผ่านเข้ารอบ |  |
|  ยะลา | มุทิตา มุลินิน | ไม่ทราบข้อมูล | ไม่ทราบข้อมูล | ไม่ทราบข้อมูล | ไม่ผ่านเข้ารอบ |  |
|  ระนอง | พิชชาภา สุตาสุข | เดียร์ | 23 | ไม่ทราบข้อมูล | ไม่ผ่านเข้ารอบ |  |
|  ราชบุรี | แคทลียา เดลแมร์ มิเชล | แคท | 23 | 1.73 เมตร (5 ฟุต 8 นิ้ว) | ไม่ผ่านเข้ารอบ |  |
|  สงขลา | ปุญญาพร ราชฤทธิ์ | น้ำหวาน | 22 | 1.76 เมตร (5 ฟุต 9 1⁄2 นิ้ว) | นางงามภาคใต้ |  |
|  สตูล | ศิริประภา มุธุสิทธิ์ | น้ำหนึ่ง | 24 | 1.71 เมตร (5 ฟุต 7 1⁄2 นิ้ว) | นางงามภาคใต้ |  |
|  สมุทรสงคราม | พิมพ์นภางค์ สินะศิริมากุล | พิม | ไม่ทราบข้อมูล | ไม่ทราบข้อมูล | นางงามภาคใต้ (ถอนตัว) |  |
|  สุราษฎร์ธานี | วริศรา รูปสม | การ์ตูน | 22 | 1.74 เมตร (5 ฟุต 8 1⁄2 นิ้ว) | นางงามภาคใต้ |  |
การคัดเลือกตัวแทนรอบภูมิภาค > ภาคกลาง

ผู้คัดเลือก: ปนัดดา วงศ์ผู้ดี นางสาวไทย 2543
รอบตัดสิน นางงามภาคกลาง: 6 กันยายน พ.ศ. 2562
สถานที่: โรงแรมทองธารา ริเวอร์วิว กรุงเทพมหานคร
| จังหวัด | ผู้เข้าประกวด | ชื่อเล่น | อายุ | ส่วนสูง (ฟุต) | ตำแหน่งในการประกวด | รางวัลพิเศษ |
| --- | --- | --- | --- | --- | --- | --- |
|  กรุงเทพมหานคร | สิรีธร ลีห์อร่ามวัฒน์ | บิ๊น | 25 | 1.75 เมตร (5 ฟุต 9 นิ้ว) | นางงามภาคกลาง |  |
|  จันทบุรี | พิชญดา พงษ์ชีพ | ปลาย | 24 | 1.68 เมตร (5 ฟุต 6 นิ้ว) | นางงามภาคกลาง |  |
|  ฉะเชิงเทรา | ณัฐระวี เจียรสถิตย์ | โฟม | ไม่ทราบข้อมูล | ไม่ทราบข้อมูล | ไม่ผ่านเข้ารอบ |  |
|  ชลบุรี | ฤๅชนก มีแสง | เทวี | 25 | 1.70 เมตร (5 ฟุต 7 นิ้ว) | นางงามภาคกลาง |  |
|  ตราด | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด |  |
|  นครนายก | ณัฏฐ์ชนานันท์ จันทิม | ฟาร์ | 24 | 1.72 เมตร (5 ฟุต 7 1⁄2 นิ้ว) | นางงามภาคกลาง |  |
|  นครปฐม | วรดา ศุภมังคลาชัย | รดา | 22 | 1.70 เมตร (5 ฟุต 7 นิ้ว) | นางงามภาคกลาง |  |
|  นนทบุรี | สุชิตา อ๊อกซ์แมน | มีน่า | 18 | 1.69 เมตร (5 ฟุต 6 1⁄2 นิ้ว) |  |  |
|  ปทุมธานี | มนัสนันท์ ลิ้มจันทร์ประภาพ | อ๋อมแอ๋ม | 26 | 1.70 เมตร (5 ฟุต 7 นิ้ว) | ไม่ผ่านเข้ารอบ |  |
|  ปราจีนบุรี | จารุภา ยศฐานนท์ | ไลอ้อน | 19 | 1.70 เมตร (5 ฟุต 7 นิ้ว) | นางงามภาคกลาง |  |
|  พระนครศรีอยุธยา | ปาลิตา ตั้งใจปอง | มิ้น | 25 | 1.70 เมตร (5 ฟุต 7 นิ้ว) | นางงามภาคกลาง (ถอนตัว) |  |
|  ระยอง | ศุทธินี วิเชียรชอย | การ์ตูน | 23 | 1.70 เมตร (5 ฟุต 7 นิ้ว) | นางงามภาคกลาง |  |
|  ลพบุรี | สุดารัตน์ คลีเพ็งอุ่น | นุ่น | ไม่ทราบข้อมูล | ไม่ทราบข้อมูล | ไม่ผ่านเข้ารอบ |  |
|  สมุทรปราการ | ปอรรัตน์ ปิ่นเมือง | เกม | ไม่ทราบข้อมูล | ไม่ทราบข้อมูล | ไม่ผ่านเข้ารอบ |  |
|  สมุทรสาคร | เมทิกา ลือพักตรา | เม | 25 | 1.69 เมตร (5 ฟุต 6 1⁄2 นิ้ว) | ไม่ผ่านเข้ารอบ |  |
|  สระแก้ว | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด |  |
|  สระบุรี | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด |  |
|  สิงห์บุรี | วราภรณ์ กระจ่างดวง | เจน | 23 | 1.72 เมตร (5 ฟุต 7 1⁄2 นิ้ว) | นางงามภาคกลาง (แทนพระนครศรีอยุธยา) |  |
|  สุพรรณบุรี | ริศา พงศ์พฤกษทล | ฝัน | 26 | 1.70 เมตร (5 ฟุต 7 นิ้ว) | นางงามภาคกลาง |  |
|  อ่างทอง | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด | ไม่มีตัวแทนเข้าร่วมประกวด |  |
แหล่งข้อมูลอื่น

เว็บไซต์ทางการ
นางสาวไทย 2562 ที่เฟซบุ๊ก
| ด ค กนางสาวสยามและนางสาวไทย |
| --- | --- |
นางสาวสยาม:  1934  1935  1936  1937  1938 
นางสาวไทย:  1939  1940  1948  1950  1951  1952  1953  1954  1964  1965  1966  1967  1968  1969  1971  1972  1984  1985  1986  1987  1988  1989  1990  1991  1992  1993  1994  1995  1997  1998  1999  2000  2001  2002  2003  2004  2006  2007  2008  2009  2010  2012  2013  2014  2016  2019  2020  2022  2023  2024 
รายนามนางสาวสยาม:  กันยา เทียนสว่าง  วณี เลาหเกียรติ  วงเดือน ภูมิรัตน์  มยุรี วิชัยวัฒนะ  พิศมัย โชติวุฒิ 
รายนามนางสาวไทย:  เรียม เพศยนาวิน  สว่างจิตต์ คฤหานนท์  ลัดดา สุวรรณสุภา  อัมพร บุรารักษ์  อุษณีย์ ทองเนื้อดี  ประชิตร์ ทองอุไร  อนงค์ อัชชวัฒนา  สุชีลา ศรีสมบูรณ์  อาภัสรา หงสกุล  จีรนันทน์ เศวตนันทน์  ประภัสสร พานิชกุล  อภันตรี ประยุทธเสนีย์  แสงเดือน แม้นวงศ์  วารุณี แสงศิรินาวิน  นิภาภัทร สุดศิริ  กนกอร บุญมา  สาวิณี ปะการะนัง  ธารทิพย์ พงษ์สุข  ทวีพร คลังพลอย  ชุติมา นัยนา  ภรณ์ทิพย์ นาคหิรัญกนก  ยลดา รองหานาม  ภัสราภรณ์ ชัยมงคล  จิระประภา เศวตนันทน์  อรอนงค์ ปัญญาวงศ์  ฉัตฑริกา อุบลศิริ  อารียา สิริโสภา  ภาวดี วิเชียรรัตน์  สรวงสุดา ลาวัณย์ประเสริฐ  ชลิดา เถาว์ชาลี  อภิสมัย ศรีรังสรรค์  ปนัดดา วงศ์ผู้ดี  สุจิรา อรุณพิพัฒน์  ปฏิพร สิทธิพงศ์  ชาลิสา บุญครองทรัพย์  สิรินทร์ยา สัตยาศัย  ลลนา ก้องธรนินทร์  อังคณา ตรีรัตนาทิพย์  พรรณประภา ยงค์ตระกูล  อรวิภา กนกนทีสวัสดิ์  กฤชภร หอมบุญญาศักดิ์  ปริศนา กัมพูสิริ  อัจฉราภรณ์ กนกนทีสวัสดิ์  วิลาสินี จันทร์วุฒิวงศ์  ธนพร ศรีวิราช  สิรีธร ลีห์อร่ามวัฒน์  ณัฐพัชร พงษ์ประพันธ์  มานิตา ดวงคำ ฟาร์เมอร์  ชนนิกานต์ สุพิทยาพร  พนิดา เขื่อนจินดา 
รายละเอียด:  รายชื่อ  รางวัลพิเศษ
จวีเหมินปู้

จวีเหมินปู้ (จีนตัวย่อ: 拒门堡; จีนตัวเต็ม: 拒門堡; พินอิน: jùménbǔ) เป็นป้อมของกำแพงเมืองจีนส่วนชานซี ตั้งอยู่ในเมืองต้าถง มณฑลชานซี ประเทศจีน
จวีเหมินปู้เป็นป้อมที่สร้างขึ้นเพื่อป้องกันกำแพงเมืองจีนและเป็นส่วนหนึ่งของระบบการป้องกันของกำแพงเมืองจีน ป้อมนี้ตั้งอยู่ในบริเวณที่สูงห่างจากกำแพงเมืองจีนประมาณ 2.5 กิโลเมตร ถูกออกแบบมาเพื่อป้องกันการรุกรานและขัดขวางชนเผ่านักรบเร่ร่อนจากมองโกเลีย ชื่อเดิมของป้อมคือ จวีเหมิงปู้ ซึ่งแปลว่า "ป้อมที่ต้านมองโกล" แต่ภายหลังได้มีการเปลี่ยนชื่อ
ป้อมนี้ไม่ได้มีขนาดใหญ่ มีเพียงประตูทางทิศตะวันออกพร้อมกับ เหวิงเฉิง (ประตูป้อมที่เป็นบริเวณป้อม) ทางทิศตะวันออก กำแพงถูกสร้างจากดินและปูด้วยอิฐที่ผิวหน้า
ทางหลวงพิเศษหมายเลข 6

|  ทางหลวงพิเศษหมายเลข 6 |
| --- | --- |
ทางหลวงพิเศษสายบางปะอิน–นครราชสีมา

ข้อมูลของเส้นทาง
ความยาว: 195.943 กิโลเมตร (121.753 ไมล์)
สร้าง: 3 สิงหาคม พ.ศ. 2559; 8 ปีก่อน (2559-08-03) (บางปะอิน–นครราชสีมา)
ทางแยกที่สำคัญ
ปลายทางทิศตะวันตก:  ถ.กาญจนาภิเษก (ตต.) อ.บางปะอิน จ.พระนครศรีอยุธยา
 :     ทล.พ.5 / ถ.กาญจนาภิเษก ใน อ.บางปะอิน จ.พระนครศรีอยุธยา   ทล.309 ใน อ.วังน้อย จ.พระนครศรีอยุธยา   ทล.33 ใน อ.หนองแค จ.สระบุรี    ถ.พหลโยธิน / ถ.วงแหวนรอบเมืองสระบุรี ใน อ.เมือง จ.สระบุรี   ทล.3222 ใน อ.แก่งคอย จ.สระบุรี   ถ.มิตรภาพ ใน อ.มวกเหล็ก จ.สระบุรี   ถ.ธนะรัชต์ ใน อ.ปากช่อง จ.นครราชสีมา   ทล.201 ใน อ.สีคิ้ว จ.นครราชสีมา   ทล.290 ใน อ.ขามทะเลสอ จ.นครราชสีมา 
ปลายทางทิศตะวันออก:    ถ.เลี่ยงเมือง อ.เมือง จ.นครราชสีมา  อ.เมืองนครราชสีมา จังหวัดนครราชสีมา จ.นครราชสีมา (ระยะยาว 196 กิโลเมตร) 
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงพิเศษระหว่างเมือง 
ทางหลวงพิเศษหมายเลข 6 ช่วงที่เป็นทางยกระดับบนถนนมิตรภาพเลียบอ่างเก็บน้ำลำตะคอง
ทางหลวงพิเศษหมายเลข 6 สายบางปะอิน–นครราชสีมา ทางหลวงพิเศษระหว่างเมืองที่กำลังก่อสร้างขนาด 4–6 ช่องจราจร เชื่อมต่อจากกรุงเทพมหานครไปยังภาคตะวันออกเฉียงเหนือของประเทศไทย เส้นทางเริ่มต้นจากอำเภอบางปะอิน จังหวัดพระนครศรีอยุธยา ไปสิ้นสุดที่จังหวัดนครราชสีมา โดยเริ่มก่อสร้างช่วงบางปะอิน–นครราชสีมาเป็นช่วงแรก 
เมื่อวันที่ 3 สิงหาคม พ.ศ. 2559 มีระยะทางในช่วงนี้ประมาณ 196 กิโลเมตร ทางหลวงพิเศษสายนี้มีลักษณะเส้นทางขนานไปกับถนนพหลโยธินและถนนมิตรภาพ ส่วนกำหนดการเปิดใช้บริการทั้งโครงการใน พ.ศ. 2568
ประวัติ

ทางหลวงพิเศษหมายเลข 6 เป็นส่วนหนึ่งของโครงข่ายเส้นทางในแผนแม่บทระบบทางหลวงพิเศษระหว่างเมือง ที่ได้รับอนุมัติจากคณะรัฐมนตรี พ.ศ. 2540 ทางหลวงพิเศษหมายเลข 6 ประกอบด้วยโครงการก่อสร้างเส้นทาง 3 สายต่อเนื่องกัน (ระยะทางตามมติคณะรัฐมนตรี พ.ศ. 2540) ได้แก่ สายบางปะอิน–นครราชสีมา, สายนครราชสีมา–ขอนแก่น และสายขอนแก่น–หนองคาย ทั้ง 3 เส้นทางนี้จะมีระยะทางรวมกัน 535 กิโลเมตร โดยทางหลวงพิเศษสายบางปะอิน–นครราชสีมา เป็นโครงการก่อสร้างทางหลวงพิเศษหมายเลข 6 ที่เริ่มดำเนินการเป็นโครงการแรกซึ่งมี พระราชกฤษฎีกากำหนดเขตที่ดินในบริเวณที่ที่จะเวนคืน
รายละเอียดของเส้นทาง

ทางหลวงพิเศษหมายเลข 6 ประกอบด้วยโครงการก่อสร้างเส้นทาง 3 สายต่อเนื่องกัน ได้แก่
บางปะอิน–นครราชสีมา ระยะทาง 196 กิโลเมตร (กำลังก่อสร้าง เปิดใช้งานบางส่วนใน พ.ศ. 2567)
นครราชสีมา–ขอนแก่น ระยะทาง 169 กิโลเมตร (อยู่ในขั้นตอนศึกษาความเหมาะสมด้านเศรษฐกิจ วิศวกรรม และผลกระทบสิ่งแวดล้อม)
ขอนแก่น–หนองคาย ระยะทาง 160 กิโลเมตร
รายละเอียดของเส้นทาง > บางปะอิน–นครราชสีมา

ทางหลวงพิเศษหมายเลข 6 ช่วงบางปะอิน-ปากช่อง เริ่มต้นจากปลายถนนกาญจนาภิเษก (ด้านตะวันออก) ที่อำเภอวังน้อย จังหวัดพระนครศรีอยุธยา เบี่ยงออกไปทางทิศตะวันออกเฉียงเหนือ คู่ขนานไปกับถนนพหลโยธินทางฝั่งเหนือ ผ่านจุดตัดโครงการทางหลวงพิเศษหมายเลข 5 สายบางปะอิน–นครสวรรค์ ผ่านพื้นที่อำเภอวังน้อย อำเภออุทัย และเข้าสู่จังหวัดสระบุรีที่อำเภอหนองแค ผ่านบ้านหินกองและเบนไปทางทิศตะวันออกเล็กน้อย จากนั้นตัดถนนพหลโยธินแล้วใช้เขตทางและซ้อนทับไปกับทางเลี่ยงเมืองสระบุรีด้านตะวันออก ที่อำเภอเมืองสระบุรี ก่อนแยกออกจากแนวทางเลี่ยงเมือง ตรงไปผ่านบ้านห้วยแห้ง แล้วขนานกับถนนมิตรภาพทางฝั่งใต้ ผ่านอำเภอแก่งคอย ตัดทางหลวงแผ่นดินหมายเลข 3222 (แก่งคอย–บ้านนา) ผ่านบ้านโคกกรุง ผ่านด้านเหนือของวิทยาลัยเกษตรสงเคราะห์สระบุรี เข้าสู่เขตพื้นที่นิคมสร้างตนเองทับกวาง แล้วเข้าสู่เขตพื้นที่อำเภอมวกเหล็ก จากนั้นเข้าสู่เขตจังหวัดนครราชสีมา ตัดผ่านพื้นที่บ้านคั่นตะเคียน บ้านกลางดง ตัดผ่านทางหลวงแผ่นดินหมายเลข 2220 (ทางเข้าวัดเทพพิทักษ์ปุณณาราม) ตัดผ่านบริเวณบ้านหนองน้ำแดง ผ่านพื้นที่เขตทหาร ไปสิ้นสุดเส้นทางบริเวณอำเภอปากช่อง รวมระยะทางประมาณ 109 กิโลเมตร
เส้นทางช่วงปากช่อง-นครราชสีมา ครอบคลุมพื้นที่จังหวัดนครราชสีมา 5 อำเภอ ได้แก่ อำเภอปากช่อง อำเภอสีคิ้ว อำเภอสูงเนิน อำเภอขามทะเลสอ และอำเภอเมืองนครราชสีมา โดยแนวเส้นทางส่วนใหญ่เป็นถนนตัดใหม่และใช้แนวเส้นทางถนนมิตรภาพบางส่วน เริ่มจากจุดสิ้นสุดเส้นทางตอนที่ 1 ที่อำเภอปากช่อง โดยเส้นทางขนานไปกับถนนมิตรภาพและห่างออกมาทางทิศใต้ ประมาณ 2 กิโลเมตร ตัดบริเวณหลักกิโลเมตรที่ 2 ของทางหลวงแผ่นดินหมายเลข 2090 (ถนนธนะรัชต์) จนกระทั่งถึงกิโลเมตรที่ 115 แนวเส้นทางจะเลี้ยวเข้าขนานกับถนนมิตรภาพในรูปแบบถนนระดับดิน จากนั้นบริเวณก่อนถึงอ่างเก็บน้ำลำตะคองจะเปลี่ยนเป็นรูปแบบทางยกระดับเหนือถนนมิตรภาพไปจนถึงหน้าเรือนจำคลองไผ่ จากนั้นจะเบี่ยงออกไปขนานกับถนนมิตรภาพฝั่งเหนือ และลดลงสู่ระดับดินบนแนวเส้นทางตัดใหม่ มุ่งหน้าสู่อำเภอสีคิ้ว ตัดทางหลวงแผ่นดินหมายเลข 201 ผ่านอำเภอสูงเนินและอำเภอขามทะเลสอ ตัดทางหลวงแผ่นดินหมายเลข 2068 และ 2198 ไปสิ้นสุดเส้นทางบริเวณทางหลวงแผ่นดินหมายเลข 204 ในพื้นที่อำเภอเมืองนครราชสีมา จังหวัดนครราชสีมา รวมระยะทางประมาณ 87 กิโลเมตร
การเปิดทดลองใช้งานชั่วคราว

เมื่อเดือนมีนาคม พ.ศ. 2564 พล.อ.ประยุทธ์ จันทร์โอชา นายกรัฐมนตรี ได้สั่งการมอบหมายให้นายศักดิ์สยาม ชิดชอบ รัฐมนตรีว่าการกระทรวงคมนาคม และกรมทางหลวง พิจารณาการเปิดทดลองใช้งานชั่วคราว ทางหลวงพิเศษหมายเลข 6 ในบางตอนที่ก่อสร้างแล้วเสร็จและตรวจรับงานแล้ว เพื่อเป็นการอำนวยความสะดวกแก่ประชาชนที่จะเดินทางกลับภูมิลำเนาในช่วงเทศกาลวันหยุดยาว ได้แก่ เทศกาลปีใหม่, เทศกาลสงกรานต์ รวมถึงเทศกาลวันหยุดยาวอื่น ๆ ในพื้นที่ภาคตะวันออกเฉียงเหนือ ประกอบกับสถานการณ์การแพร่ระบาดของโรคติดเชื้อไวรัสโคโรนา-2019 (โควิด-19) ในประเทศไทย ณ ขณะนั้นมีแนวโน้มที่ดีขึ้น
โดยตอนที่สามารถเปิดให้ทดลองใช้งานชั่วคราวได้นั้น คือ ตอนที่ 24-37 ช่วงถนนมิตรภาพ กิโลเมตรที่ 65 บริเวณศูนย์พักพิงสุนัขชัยบุรินทร์ อ.ปากช่อง ถึงทางแยกต่างระดับสีคิ้ว (ทล.201) อ.สีคิ้ว จ.นครราชสีมา ระยะทางประมาณ 35 กิโลเมตร โดยการใช้ช่องจราจรเดินรถในเส้นทางจะใช้ช่องจราจรฝั่งขาเข้ากรุงเทพฯ เพียงฝั่งเดียว เนื่องจากช่องจราจรฝั่งขาออกจะสงวนไว้สำหรับรถฉุกเฉินกรณีมีเหตุฉุกเฉินในเส้นทาง ในส่วนทิศทางการเดินรถในเส้นทาง จะแบ่งออกเป็นช่วงวันขาออกกรุงเทพฯ เปิดทดลองใช้งานทิศทางขาออก และช่วงวันขาเข้ากรุงเทพฯ เปิดทดลองใช้ทิศทางขาเข้า
หลังจากที่เปิดทดลองใช้งานชั่วคราวในช่วงเทศกาลสงกรานต์ พ.ศ. 2564 มีปริมาณรถเข้าใช้งานเส้นทางรวม 206,105 คัน สามารถแบ่งเบาภาระการจราจรของถนนมิตรภาพ ช่วง อ.ปากช่อง ถึง อ.สีคิ้ว ได้ประมาณ 20 - 30% โดยได้รับเสียงตอบรับจากผู้ทดลองใช้เส้นทางเป็นจำนวนมาก และในช่วงเทศกาลสงกรานต์ พ.ศ. 2565 ได้มีการขยายเส้นทางการทดลองใช้งาน จากเดิมถึง อ.สีคิ้ว (ทล.201) สิ้นสุดที่ อ.ขามทะเลสอ (ทล.2068)
ในวันที่ 27 ธันวาคม พ.ศ. 2566 เป็นต้นไป กรมทางหลวงได้เปิดให้ทดลองวิ่งฟรี ช่วงปากช่อง - สีคิ้ว - ขามทะเลสอ - ทางเลี่ยงเมืองนครราชสีมา ระยะทาง 77 กิโลเมตร ไปจนกว่าด่านเก็บค่าผ่านทางจะแล้วเสร็จ โดยเปิดให้ทดลองวิ่งทั้ง 2 ทิศทาง
ด่านเก็บค่าธรรมเนียมผ่านทาง

ตลอดเส้นทางเป็นระบบปิด (Close System) มีอาคารเก็บค่าผ่านทางทั้งหมด 9 แห่ง ได้แก่ ด่านบางปะอิน ด่านวังน้อย ด่านหินกอง ด่านสระบุรี ด่านแก่งคอย ด่านมวกเหล็ก ด่านปากช่อง ด่านสีคิ้ว และด่านขามทะเลสอ
การจัดเก็บค่าผ่านทาง ซึ่งคิดค่าธรรมเนียมตามระยะทางที่ใช้จริง โดยมีวิธีการจัดเก็บค่าผ่านทางดังนี้
แบบเงินสด (Manual Toll Collection : MTC)
แบบอัตโนมัติแบบไร้ไม้กั้น (Multi-lane Free flow:M-flow)
โดยมีการปรับเพิ่มอัตราค่าผ่านทางตามดัชนีผู้บริโภค (CPI) ทุก 7 ปี